· Съобщение за изработване на проекти на Подробни устройствени планове-планове за застрояване за имоти №№ 203018, 203019 в землището на село Костанденец, община Цар Калоян  
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя ЗК „Хърцой“ предложение за изработване на проекти на Подробни устройствени планове-планове за застрояване за имоти с №№ 203018, 203019 в землището на село Костанденец, община Цар Калоян е във връзка с провеждане на процедура по промяна предназначението на земеделските имоти и превръщането им в имоти «За производствени и складови дейности» с цел изграждането на рибарници. Предвид разпоредбите на чл.91, ал.2 на Закона за опазване на околната среда, е счетено за целесъобразно в случая провеждането на процедура по преценяване на необходимостта от оценка на въздействието върху околната среда. Предложението на изграждане на рибарници в посочените поземлени имоти попада в обхвата на т.2, буква «е» - «интензивно развъждане на риба» от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 1305/1306/30.06.2016г.
Копие на писмото е изпратено в Община Цар Калоян и Кметство село Костанденец.
